ભરૂચના મનુબર ગામેથી બે શખ્સોને નાર્કોટિક્સ ડ્રગ્સના કૌભાંડમાં એસઓજી પોલીસે ઝડપી પાડ્યાં હતાં. દિલ્હીથી નાર્કોટિક્સ ડ્રગ્સનો જથ્થો ભરૂચ મંગાવી તેને હાજમોલાના રેપરમાં પેકિંગ કરી કેનેડા મોકલાવાનું ષડયંત્ર રચનારા બન્ને આરોપીઓ પાસેથી પોલીસે કુલ 4.36 લાખની મત્તાની 4.866 કિગ્રા ગોળીઓ તેમજ 265 ગ્રામ કેપ્શ્યુલ મળી કુલ 7 લાખનો મુદ્દામાલ જપ્ત કર્યો હતો. દિલ્હીના નિવાન નિપુન નામના ઇસમ ડ્રગ્સ સપ્લાય કરતો હોવાનું બહાર આવતાં તેને ઝડપી પાડવા ચક્રો ગતિમાન કરાયાં છે.